કોરોના વાઇરસ : ગુજરાતમાં પણ મહારાષ્ટ્રની જેમ મૃતદેહોનો કોરોના ટેસ્ટ થશે ખરો?\nનીતિન પટેલ

આ કારણે જે તે દર્દી કોરોનાને લીધે મૃત્યુ પામ્યા હતા કે નહીં એની સ્પષ્ટતા થશે તેમજ મૃતકની હયાતી દરમિયાન કરવામાં આવેલ કોરોના પરીક્ષણ જો નૅગેટિવ આવ્યું હોય તો એ ખામીયુક્ત હતું કે નહીં તેની પણ ભાળ મળી શકશે. 

ગુજરાતમાં પણ સરકારી હૉસ્પિટલોમાં દરદી હૉસ્પિટલે પહોંચે એ પહેલાં જ મૃત્યુ પામ્યા હોય એવી સ્થિતિ જોવા મળતી હોય છે ત્યારે મહારાષ્ટ્રે જે જાહેરાત કરી છે એ અંગે ગુજરાતમાં ચર્ચા થઈ રહી છે.

આ અંગે રાજ્યના આરોગ્યમંત્રી તેમજ નાયબ મુખ્ય મંત્રી નીતિન પટેલને પૂછવામાં આવ્યું કે શું આપણે ત્યાં મહારાષ્ટ્રની જેમ હૉસ્પિટલમાં કોઈ મૃતક કેસ આવે તો તેનું એન્ટિજન પરીક્ષણ કરવાનું નક્કી થયું છે કે કેમ?

આ સવાલના જવાબમાં નીતિન પટેલે બીબીસીને કહ્યું હતું કે "હાલ તો અમે આવું કશું કરતા નથી. આના વિશે જોવું પડશે. મહારાષ્ટ્રમાં જે પ્રક્રિયા હાથ ધરવામાં આવી છે એ વિશે અમે જોઈશું. સામાન્ય રીતે દરદીના મૃત્યુનો રિપોર્ટ નિહાળીને એનો અભ્યાસ આપણે ત્યાં થાય છે. એ સિવાય કશું કરતા નથી. રાજકોટમાં અમે એ લાગુ કર્યું છે કે દરદી મૃત્યુ પામે અને પરિવારજનો મંજૂરી આપે તો અમે પોસ્ટમૉર્ટમ કરીએ છીએ. જોકે, આપના દ્વારા અપાયેલ માહિતી અનુસાર મહારાષ્ટ્રમાં મૃતદેહોનાં એન્ટિજન પરીક્ષણ કરવામાં આવે છે, તે અંગે અમે વિગત મેળવીશું."

મહારાષ્ટ્રમાં કેમ આવ્યો નિયમ

ઉદ્ધવ ઠાકરે

મહારાષ્ટ્રમાં સરકારના નવા પરિપત્ર અનુસાર સરકાર દ્વારા એવો નિર્ણય લેવાયો છે કે હવે સરકારી હૉસ્પિટલમાં જે કોઈ મૃતદેહો લાવવામાં આવશે એનાં પણ કોરોના માટેનો રેપિડ એન્ટિજન પરીક્ષણ કરવામાં આવશે.

ઇન્ડિયન એક્સપ્રેસ અખબારે આ માહિતીને લગતો અહેવાલ પ્રકાશિત કર્યો છે. એ અહેવાલ મુજબ મહારાષ્ટ્રમાં દસ લાખ કરતાં વધુ કોરોના પૉઝિટિવ કેસ નોંધાયા છે. જેમાંથી 29 હજારથી વધુ લોકોનાં મૃત્યુ થયાં છે. મુંબઈમાં 8 હજારથી વધુ લોકોએ કોરોનાને લીધે જીવ ગુમાવ્યો છે. શબઘરમાં કેટલેક ઠેકાણે જગ્યાઓ ખૂટી પડી છે. ત્યાંની સસૂન જનરલ હૉસ્પિટલમાં રોજનાં 40-50 મૃત્યુ નોંધાઈ રહ્યાં છે. જે પૈકી પંદરેક જેટલા કેસ તો મૃત અવસ્થામાં જ આવી રહ્યા હોવાનું નોંધાયું છે.

નાગપુરની સરકારી હૉસ્પિટલમાં રોજના સરેરાશ 35 મૃત્યુ નોંધાય છે જેમાંથી 10 જેટલા કેસ મૃત અવસ્થામાં હૉસ્પિટલે આવે છે. 

કોરોનાની કઠિન પરિસ્થિતિ વચ્ચે હવે ત્યાં એવું નક્કી થયું છે કે મૃતદેહોનાં પણ એન્ટિજન પરીક્ષણ કરવાં. આ ટેસ્ટનું પરિણામ 30 મિનિટમાં આવી જાય છે. આને લીધે વ્યક્તિને...\n\ntl;dr:
મહારાષ્ટ્રમાં હૉસ્પિટલમાં કોઈ કેસ મૃત્યુ પામેલ અવસ્થામાં આવે તો તે મૃતદેહનો કોરોના એન્ટિજન ટેસ્ટ કરવામાં આવશે એવી જાહેરાત થઈ છે.